Public procurement notice: Contract Award Notice
Published: 2025-01-06
Buyer: Elinkeino-, liikenne- ja ympäristökeskusten sekä työ- ja elinkeinotoimistojen kehittämis- ja hallintokeskus
Country: FI
Region: FI1B1
Contract type: Services
Procedure: Open procedure
CPV classification: 85100000: Health services
Estimated value: 600000 EUR

Technical requirements: Hankinnasta on julkaistu hankintailmoitus HILMA-järjestelmässä (www.hankintailmoitukset.fi).

Tarjouksen tekemisestä, esittelystä tai muusta menettelyyn osallistumisesta ei makseta tarjoajille korvausta. Tarjousasiakirjat ovat saatavissa suomen kielellä.

Hankintayksikkö voi keskeyttää hankinnan perustellusta ja todellisesta syystä osittain tai kokonaan. Hankintayksikkö pidättää myös oikeuden olla hyväksymättä yhtäkään tarjousta. Hankinnan siirtäminen tai keskeyttäminen ei aiheuta maksuvelvollisuutta hankintayksikölle.

Menettelyn vaiheet ovat seuraavat:
1. Tarjousten avaaminen
2. Tarjousten soveltuvuuden tarkistaminen
3. Tarjousten tarjouspyynnön mukaisuuden tarkastaminen
4. Tarjousten vertailu
5. Hankintapäätöksen teko ja päätöksestä tiedottaminen
6. Sopimuksen solmiminen. Sopimus syntyy vasta kirjallisen sopimuksen allekirjoittamisella.

Toimittajalta tullaan pyytämään rikosrekisteriote sekä tarvittaessa selvitys tilaajavastuulain mukaisten velvoitteiden täyttymisestä:

1) selvitys siitä, onko yritys merkitty ennakkoperintälain (1118/1996) mukaiseen ennakkoperintärekisteriin ja työnantajarekisteriin sekä arvonlisäverolain (1501/1993) mukaiseen arvonlisäverovelvollisten rekisteriin;
2) kaupparekisteriote tai kaupparekisteristä muutoin saadut kaupparekisteriotetta vastaavat tiedot;
3) selvitys siitä, ettei yrityksellä ole verotustietojen julkisuudesta ja salassapidosta annetun lain (1346/1999) 20 b §:n 1 momentin 2 kohdassa tarkoitettua verovelkaa taikka viranomaisen antama selvitys verovelan määrästä;
4) todistukset työntekijöiden eläkevakuutusten ottamisesta ja eläkevakuutusmaksujen suorittamisesta tai selvitys siitä, että erääntyneitä eläkevakuutusmaksuja koskeva maksusopimus on tehty;
5) selvitys työhön sovellettavasta työehtosopimuksesta tai keskeisistä työehdoista; 
6) selvitys työterveyshuollon järjestämisestä.

Lisätietoja saa www.tilaajavastuu.fi -sivustolta.

Tarjouskilpailusta pois suljetut saavat erillisen päätöksen poissulkemisesta.

Hankintapäätökseen on oikeus hakea muutosta tai hankintaoikaisua.
Siviilipalvelus on Suomen perustuslaissa tarkoitettu vakaumuksellinen vaihtoehto varusmiespalvelukselle. Asevelvollisuusikäinen nuori mies voi valita asevelvollisuuden suorittamistavakseen joko varusmiespalveluksen tai siviilipalveluksen. Siviilipalvelus koostuu työpalveluksesta sekä nykyisellään neljän viikon mittaisesta koulutusjaksosta, jonka kaikki Suomen siviilipalvelusvelvolliset suorittavat Siviilipalveluskeskuksessa. Tänä aikana velvolliset saavat perustietoa mm. siviilipalveluksesta sekä sen suorittamiseen liittyvistä oikeuksista ja velvollisuuksista. Koulutusjakson jälkeen siviilipalvelus jatkuu työpalvelulla. Siviilipalvelusaika on 347 päivää. 

Siviilipalveluslaki antaa raamit siviilipalvelustoiminnalle ja näin ollen myös siviilipalveluksen aikaiselle terveydenhuollolle. (Siviilipalveluslaki 1446/2007) 
Siviilipalvelukseen voidaan määrätä vain palveluskelpoinen siviilipalvelusvelvollinen. Päätöksen palveluskelpoisuudesta ja sen muutoksesta tekee Siviilipalveluskeskus perustaen päätöksensä terveydenhuollon ammattihenkilön arvioon. 

Siviilipalveluskeskuksen terveysklinikan palveluiden/toiminnan keskeinen sisältö:
-Koulutusjaksolla terveysklinikan toiminnan keskeinen sisältö on velvollisille tehtävät 
terveystarkastukset sekä arviot velvollisen palveluskelpoisuudesta 
(palveluskelpoisuustarkastukset). Terveystarkastuksia voidaan tehdä myös ennen jakson alkua mahdollisesti etäyhteydellä tai toimittajan toimipaikoissa. 
Siviilipalvelusvelvolliselle ilmaiseen terveydenhuoltoon sisältyvät palvelusaikana palveluksen suorittamiseksi välttämättömät lääkärinpalvelut ja lääkärin määräämä tarpeellinen hoito, esim. lääkkeet palveluksen suorittamiseksi. Siviilipalveluskeskus vastaa velvollisten terveydenhuollon järjestämisestä koulutusjakson aikana. Keskus vastaa terveydenhuollon järjestämisestä myös koulutusjakson jälkeen, kun velvollinen suorittaa työpalvelun Siviilipalveluskeskuksessa. Vuosittain Siviilipalveluskeskuksessa palvelustaan suorittavia velvollisia on noin 40 henkilöä. Em. terveydenhuollon palvelut järjestetään Siviilipalveluskeskuksen terveysklinikalla. Muualla työpalvelun suorittavien velvollisten terveydenhuollosta vastaavat palveluspaikat.  Velvollisten terveydenhuollossa noudatetaan, mitä työ- ja elinkeinoministeriön siviilipalveluksen järjestämistä ja suorittamista koskevassa ohjeessa sanotaan. 

Tämän tarjouspyynnön liitteenä on hankinnan kuvaus (liite 1) sekä perehdyttämisaineisto :Palveluskelpoisuustarkastusten toteuttaminen Siviilipalveluskeskuksessa (liite 2), eräsuunnitelma vuodelle 2025 (liite 3), selvitys velvollisille ennakkoon lähetettävästä terveyskyselystä (liite 4)


Winner: Solo Health Oy
Number of bids: 3